סגנית שר החוץ ציפי חוטןבלי בביקור ביישוב עמיחי: ״מי שחתום על ביצוע החלטת הממשלה להקים את היישוב עמיחי הוא ישראל גנץ״.
סגנית שר החוץ ציפי חוטובלי (הליכוד) וסגן ראש מועצת בנימין ישראל גנץ סיירו יחד ביישוב עמיחי.
במהלך הסיור שמעה חוטובלי על המאמצים להקמת הישוב במהירות שיא, לצד תמרון בין גורמי הממשלה השונים.
לאחר הסיור אמרה סגנית השר לישראל גנץ: "אני מאוד מתרגשת להיות כאן בישוב עמיחי לראשונה מאז הקמת הישוב. מי שחתום על ההצלחה של הפיכת החלטת הממשלה למציאות חיה וקיימת זה אתה. אני רואה את השטח הזה של עמק שילה, והוא יכול להיות מיושב במאות משפחות עד אלף משפחות.
״כשאני רואה מה עשית כאן בשבעה חודשים, אין לי ספק שאתה תהיה כאן ראש המועצה אנחנו נראה את המקום הזה פורח וממצה את מלוא הפוטנציאל שלו מבחינה התיישבותית וכל מה שנותר לי לומר זה שתנועת הליכוד מאחוריך, מפלגת השלטון״.
גנץ הודה לחוטובלי ואמר "אני רוצה להודות לך מעומק הלב על כל העשייה לאורך השנים למען ההתיישבות ביהודה ושומרון, עשייה ברמה הארצית, קידום מדינת ישראל. תודה רבה לך, אני שמח שבאת וכמו שאמרת, בעזרת ה' ההרים האלה יתמלאו בבתים. ביחד אנחנו נוכל להגיע לשם".